《送蒙斋赴召六首》
宋代·包恢

尝闻魏仲英，谓仕欲行志。
后宫权豪等，损去志乃遂。
如云皆不可，隐身是为智。
此志虽可称，一节非道备。
不闻政适人，格心第一义。
如未可与权，当道岂易致。
齐王好货色，孟子不少刺。
导之百姓同，王道真易易。
自实学不明，言与实难离。
何能格一非，适以滋众伪。
最是讲说多，虚文只成赘。
经或不如史，祸福可趋避。
下至不害伯，犹能救时弊。
此可观世变，言之横涕泪。
道本无不通，君子当不器。

作者简介：包恢（1182-1268），字宏父，一字道夫，号宏斋，宋建昌南城（今属江西）人。刑部尚书。以廉吏，政绩显著著称，同时他也是文学批评家。